NIZINSKI KRAJEVI RH

Učili smo da u RH imamo 4 zavičaja. To su NIZINSKI, BREŽULJKASTI, GORSKI (PLANINSKI) I PRIMORSKI ZAVIČAJ.

ZAVIČAJ je mjesto u kojem živiš i ideš u školu, zajedno sa susjednim mjestima.

Mi živimo u NIZINSKOM ZAVIČAJU.

Nizinski zavičaj se tako zove jer ima puno nizina (polja, njiva, travnjaka…)

Kroz nizine često teku potoci i velike rijeke.

Najveće rijeke u nizinskom kraju su Dunav, Sava i Drava.

Ima puno šuma, a najviše hrastovih. Slavonski hrast je nadaleko poznato drvo.

U udžbeniku na stranici 164. pogledaj zemljopisnu kartu RH. Na njoj su zelenom bojom istaknuti nizinski dijelovi naše domovine.

Na karti vidite da se naši gradovi Vinkovci i Vukovar nalaze u nizinskoj Hrvatskoj pa tako i naš Tovarnik.

Ako se odmaknete od kuća u selu, vidjet ćete same ravnice. To je dokaz da živimo u nizinskome zavičaju.

U vaše bilježnice zapišite:

|  |
| --- |
| NIZINSKA HRVATSKA  MI ŽIVIMO U NIZINSKOME ZAVIČAJU.  IMA PUNO NIZINA (NJIVA, POLJA, TRAVNJAKA)  NALAZI SE IZMEĐU VELIKIH RIJEKA SAVE, DRAVE I DUNAVA.  IMA PUNO ŠUMA (NAJPOZNATIJE – HRASTOVE ŠUME). |